
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 20 februarie 2009
Nr.29/20
RAPORT

asupra proiectului de Lege privind aprobarea Ordonanţei de urgenţă a Guvernului nr. 141/2008 pentru modificarea Legii nr. 17/2007 privind educaţia tinerilor supradotaţi, capabili de performanţă înaltă
(Plx. 3/2009)
1. În baza prevederilor art. 135 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport a primit spre dezbatere, în fond,  proiectul de Lege privind aprobarea Ordonanţei de urgenţă a Guvernului nr. 141/2008 pentru modificarea Legii nr. 17/2007 privind educaţia tinerilor supradotaţi, capabili de performanţă înaltă (PLx. 3/2 februarie 2009).
Pentru întocmirea raportului, Comisia a analizat avizul Consiliului Legislativ, avizul Comisiei juridice, de disciplină şi imunităţi şi avizul Comisiei pentru egalitatea de şanse între femei şi bărbaţi.

Proiectul de lege are ca obiect de reglementare modificarea Legii nr. 17/2007 privind educaţia tinerilor supradotaţi, capabili de performanţă înaltă, intervenţiile legislative vizând eficientizarea activităţii referitoare la pregătirea acestor categorii de tineri, prin crearea unui cadru legal de selecţie şi pregătire în cadrul Centrului Naţional pentru Curriculum şi Evaluare în Învăţământul Preuniversitar.
2. În funcţie de obiectul şi conţinutul său, proiectul de Lege face parte din categoria legilor organice, conform        prevederilor art. 73, alin. (3), lit. n) din Constituţia României, republicată, împrumutând acest caracter de la actul normativ de bază asupra căruia se intervine legislativ.
3. La lucrările Comisiei au fost prezenţi un număr de 26 deputaţi, din totalul de 31 membri. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de Lege au participat ca invitaţi dna. Ecaterina Andronescu, Ministrul Educaţiei, Cercetării şi Inovării şi dna. Oana Adriana Badea –  Secretar de stat în Ministerul Educaţiei, Cercetării şi Inovării .
4. Potrivit prevederilor art. 75 alin. (1) din Constituţia României, republicată şi ale art. 92 alin. (9) din Regulamentul Camerei Deputaţilor, republicat, Camera Deputaţilor este prima Cameră sesizată.

5. În urma dezbaterii, în şedinţa din 12 februarie 2009, Comisia propune Plenului, cu unanimitate de voturi, adoptarea proiectului de Lege cu următoarele amendamente:

                                                                                                  Consilier

Anexă

I. AMENDAMENTE ADMISE   

	Nr.

crt.
	Text OUG nr. 141/2008 sau
Legea nr.17/2007
	Text propus de Comisie

(autorul amendamentului) 
	Motivare

	0
	
	2
	3

	1.
	---
	Titlul Legii: Lege privind aprobarea Ordonanţei de urgenţă a Guvernului nr. 141/2008 pentru modificarea Legii nr. 17 privind educaţia tinerilor supradotaţi, capabili  de performanţă înaltă

	

	2.
	---
	 Articol unic  - Se aprobă  Ordonanţa de urgenţă a Guvernului nr. 141/2008 pentru modificarea Legii nr. 17/2007 privind educaţia tinerilor supradotaţi, capabili de performanţă înaltă.
	


	3.
	Titlul Ordononaţei: Ordonanţă de urgenţă pentru modificarea Legii nr. 17/2007 privind educaţia tinerilor supradotaţi, capabili de performanţă înaltă.
	Text nemodificat
	

	
	1. Art. 1. - Prezenta lege creează cadrul juridic de organizare instituţională şi desfăşurare a programelor de educaţie diferenţiată pentru tinerii supradotaţi, capabili de performanţă înaltă.
(Text OUG nr. 141/2008)

	Text nemodificat
	

	4.
	Art. 2. - De dispoziţiile prezentei legi beneficiază tinerii supradotaţi, capabili de performanţă înaltă, cetăţeni români cu domiciliul sau reşedinţa pe teritoriul României.
(Text Lege 17/2007)

	Se abrogă

(Comisia)
	

	5.
	Art. 3. - În conformitate cu reglementările Legii învăţământului nr. 84/1995, republicată, cu modificările şi completările ulterioare, prezenta lege urmăreşte să promoveze şi să garanteze dreptul la o educaţie diferenţiată, creând un cadru legislativ şi tehnico-logistic pentru formarea de elite profesionale în toate domeniile de activitate, prin intermediul:
a) educaţiei diferenţiate, ca ansamblu de programe educaţionale formale, nonformale şi informale, adecvate dezvoltării segmentului de populaţie reprezentat de tinerii supradotaţi, capabili de performanţă înaltă, caracterizat prin nevoi particulare;

b) educării tinerilor supradotaţi, capabili de performanţă înaltă, în centre specializate, publice sau private, prin intermediul claselor specializate, al şcolilor de weekend, al taberelor de instruire, al şcolilor de vară şi al programelor de învăţământ la distanţă sau prin alte forme;
    c) curriculumului diferenţiat, ca modalitatea de adaptare a obiectivelor, conţinuturilor, a strategiilor didactice de predare, învăţare şi evaluare la posibilităţile aptitudinale, la nivelul posibilităţilor cognitive, afective şi motrice, la ritmul şi la stilul de învăţare ale tinerilor supradotaţi, capabili de performanţă înaltă;

    d) parteneriatelor public-private între instituţiile publice şi organizaţiile care au competenţă în domeniul educaţiei tinerilor supradotaţi, capabili de performanţă înaltă.

(Text Lege 17/2007)

	1.  Art. 3 se modifică şi va avea următorul cuprins:

Art. 3. - Educaţia diferenţiată a tinerilor capabili de performanţă înaltă se poate realiza prin:
a) adaptarea obiectivelor, conţinuturilor, a strategiilor didactice de predare, învăţare şi evaluare la posibilităţile aptitudinale, cognitive, afective şi motrice, la ritmul şi la stilul de învăţare ale tinerilor capabili de performanţă înaltă;

b) educarea tinerilor  supradotaţi capabili de performanţă înaltă, în centre specializate, publice sau private, prin intermediul claselor specializate, al şcolilor de weekend, al taberelor de instruire, al şcolilor de vară şi al programelor de învăţământ la distanţă sau prin alte forme;
Se abrogă

Se abrogă
(Comisia)
	Pentru claritatea şi conciziunea exprimării
Pentru o definire exactă a instrumentelor necesare implementării domeniului. 



	5.
	Art. 4. - În înţelesul prezentei legi, termenii şi expresiile folosite au următoarele semnificaţii:
    1. supradotare - un grad superior mediei convenţionale de dezvoltare a aptitudinilor generale sau/şi specifice, care necesită experienţe de învăţare diferenţiate prin volum şi profunzime în raport cu experienţele obişnuite furnizate de şcoală;

    2. tineri capabili de performanţă înaltă - tinerii identificaţi prin metode ştiinţifice ca având realizări şi/sau aptitudini potenţiale în oricare dintre următoarele domenii, izolate sau în combinaţie: capacitatea intelectuală generală, aptitudini academice specifice, gândire productivă şi creativă, abilitate în leadership, talent pentru arte, aptitudini psihomotrice;
    3. nevoi particulare - nevoile de informare, socializare, integrare în colectivităţi, utilizare a potenţialului nativ şi format, exprimare creativă şi recunoaştere a valorilor personale;
    4. curriculum specializat - ansamblul coerent de conţinuturi, metode de învăţare şi metode de evaluare a performanţelor şcolare, organizat în vederea îmbogăţirii şi aprofundării competenţelor, exersării abilităţilor înalte şi formării comportamentelor specifice determinării performanţelor în domenii de studiu bine definite;
    5. trasee curriculare diferenţiate - traseele de instruire individualizată, cu dreptul de selectare a materiilor de studiu din pachete de curricula oferite pe mai multe direcţii de studiu;
    6. programe de mentoring - programele de direcţionare a eforturilor în relaţia maestru-discipol;
    7. programe de tutoring - programele de îmbunătăţire a performanţelor personale prin lecţii suplimentare individualizate sub supravegherea şi monitorizarea unei persoane cu competenţă în domeniul selectat.

(Text Lege 17/2007)

	2.  Art. 4 se modifică şi va avea următorul cuprins:

Art. 4. – Text nemodificat
1. se abrogă

2. text nemodificat
3. se abrogă
4. se abrogă;

5. trasee curriculare diferenţiate –curriculum şi organizarea programului şcolar  adaptate nevoilor individuale ale tinerilor capabili de performanţă înaltă;
6. se abrogă

7. se abrogă


	Pentru definirea exactă a conceptului

	7.
	Art. 5. -    Identificarea tinerilor supradotaţi, capabili de performanţă înaltă, trebuie să reprezinte o parte integrantă a procesului educativ şi se va face conform procedurilor definite de supradotare, validate de programe internaţionale.

(Text Lege 17/2007)

	3.  Art. 5 se modifică şi va avea următorul cuprins:

Art. 5. -    Identificarea tinerilor  supradotaţi, capabili de performanţă înaltă se realizează de echipe formate din specialişti în domeniu, psihologi, pedagogi, profesori şi satisface exigenţe de obiectivitate, fidelitate, validitate şi fiabilitate.


	Pentru asigurarea selecţiei corecte a tinerilor care urmează să beneficieze de prevederile prezentului proiect de lege

	8.
	Art. 6. - Procesul de identificare a tinerilor supradotaţi, capabili de performanţă înaltă, trebuie să fie realizată de echipe formate de specialişti în domeniu, psihologi, pedagogi, profesori şi trebuie să satisfacă exigenţă de obiectivitate, fidelitate, validitate şi fiabilitate.
(Text Lege 17/2007)

	Se abrogă

(Comisia)


	

	9.
	Art. 7. -    Identificarea va utiliza următoarele instrumente şi procedee:

    a) profiluri psihocomportamentale;

    b) autoapreciere;

    c) nominalizări efectuate de profesori şi/sau de grupul de prieteni;

    d) studii de caz;

    e) ghiduri de nominalizare;

    f) chestionare;

    g) teste psihologice de aptitudini şcolare, individuale şi colective, de inteligenţă, de creativitate, de aptitudini speciale;

    h) analiza activităţii şcolare;

    i) interviuri care acoperă definiţia supradotării.
(Text Lege 17/2007)

	4.  Art. 7 se modifică şi va avea următorul cuprins:

Art. 7. - În procesul de identificare se  utilizează: profiluri psihocomportamentale, studii de caz, ghiduri de nominalizare, chestionare, teste psihologice de aptitudini şcolare, individuale şi colective, de inteligenţă, de creativitate, de aptitudini speciale, analiza activităţii şi rezultatelor şcolare, precum şi alte instrumente şi procedee elaborate de specialişti.

(Comisia)
	Pentru a se evidenţia, cu acurateţe, instrumentele de lucru necesare procesului de identificare a tinerilor supradotaţi.


	10.
	Art. 9. - Orice măsurare, diagnosticare şi evaluare a nivelului abilităţilor are o valoare de predicţie limitată în timp.

(Text Lege 17/2007)

	Se abrogă


	

	11.
	Art. 10. - Traseele curriculare se întocmesc în conformitate cu standardele de performanţă specifice tinerilor supradotaţi, capabili de performanţă înaltă.
(Text Lege 17/2007)

	5.  Art. 10 se modifică şi va avea următorul cuprins:

Art.10. - Traseele curriculare diferenţiate se structurează în conformitate cu principiile generale ale curriculumului naţional, în funcţie de domeniul de manifestare a abilităţii şi ţinând cont de nevoile specifice ale tinerilor capabili de performanţă înaltă.
(Comisia)
	Pentru o definire completă a modalităţii de structurare a acestui tip de instrumente educaţionale.

	12. 
	Art. 11. - Traseele curriculare diferenţiate se structurează în conformitate cu principiile generale ale curriculumului naţional şi cu normele de elaborare specifice educaţiei tinerilor supradotaţi, capabili de performanţă înaltă, validate la nivel internaţional, şi au principii educaţionale specifice.

(Text Lege 17/2007)

	Se abrogă

(Comisia)
	

	13.
	Art. 12. - Conţinuturile traseelor curriculare sunt concepute diferit, în funcţie de domeniul de manifestare a abilităţii, urmărind obiective specifice.

(Text Lege 17/2007)

	Se abrogă

(Comisia)
	

	14.
	Art. 13. - Adaptarea conţinuturilor traseelor curriculare la categoria tinerilor supradotaţi, capabili de performanţă înaltă, se realizează atât sub aspect cantitativ - volumul informaţiei, cât şi sub aspect calitativ - ritm, stil de învăţare, interdisciplinarităţi.
(Text Lege 17/2007)

	Se abrogă

(Comisia)
	

	15.
	Art. 14. - Conţinuturile curriculare trebuie selectate în funcţie de interesele tinerilor supradotaţi, capabili de performanţă înaltă, şi de nevoile societăţii.

(Text Lege 17/2007)

	Se abrogă

(Comisia)
	

	16. 
	2. Articolul 15 se abrogă
(Text OUG nr. 141/2008)
	Text nemodificat 
(Comisia)
	

	17.
	Art. 16. - Strategiile didactice şi metodele de predare se adaptează formelor specifice de organizare a procesului instructiv-educativ necesar tinerilor supradotaţi, capabili de performanţă înaltă, prin accelerarea studiilor de specialitate în multiple forme, înfiinţarea de grupe sau clase speciale şi a unor module diferenţiate şi individualizate de studii.

(Text Lege 17/2007)

	6.  Art. 16 se modifică şi va avea următorul cuprins:

Art. 16. - Strategiile didactice se adaptează formelor specifice de organizare a procesului instructiv-educativ pentru tineri  capabili de performanţă înaltă, contextului sociocultural , precum şi profilului de personalitate şi gradului de maturitate psihologică al acestora.

(Comisia)
	Pentru o definire completă a modului de structurare a strategiilor destinate domeniului în cauză.

	18.
	Art. 17. -  Metodologia didactică specifică se adaptează la profilul de personalitate şi la gradul de maturitate psihologică ale tinerilor supradotaţi, capabili de performanţă înaltă, precum şi la contextul sociocultural.
(Text Lege 17/2007)

	Se abrogă

(Comisia)
	

	19.
	Art. 18. - Obiectivele specifice în evaluarea procesului instructiv-educativ în cadrul învăţământului diferenţiat se stabilesc prin standarde curriculare aprobate de Ministerul Educaţiei şi Cercetării, la întocmirea cărora vor fi consultate organizaţiile nonguvernamentale şi/sau instituţiile cu experienţă, competenţă şi capacitate de expertiză în acest domeniu.

(Text Lege 17/2007)

	7.  Art. 18 se modifică şi va avea următorul cuprins:

Art. 18. - Evaluarea tinerilor capabili de performanţă înaltă se adaptează în funcţie de traseele curriculare diferenţiate tinând cont de standarde curriculare aprobate de Ministerul Educaţiei, Cercetării şi Inovării.

(Comisia)
	Pentru un plus de conciziune.

	20.
	CAP. IV -     Pregătirea personalului autorizat

(Text Lege 17/2007)

	8.  Titlul Capitolului IV se modifică şi va avea următorul cuprins:

CAP. IV - Pregătirea personalului didactic implicat în instruirea tinerilor capabili de performanţă înaltă

(Comisia)
	Pentru definirea exactă a categoriei de personal didactic care urmează a fi instruit.

	21.
	Art. 19. -    Formarea cadrelor didactice necesare instruirii tinerilor supradotaţi, capabili de performanţă înaltă, se face pe baza unor programe de pregătire care vor cuprinde curriculumul şi metodologiile didactice optime pentru educarea şi instruirea acestora, ţinând cont de natura şi nevoile lor.

(Text Lege 17/2007)

	9.   Art. 19 se modifică şi va avea următorul cuprins:
Art. 19. -    Formarea cadrelor didactice necesare instruirii tinerilor capabili de performanţă înaltă se face pe baza unor programe de pregătire specifice.

(Comisia)
	Pentru un plus de conciziune.

	22.
	3. Articolul 20 se abrogă
(Text OUG nr. 141/2008)

	Text nemodificat


	

	23.
	Art. 21. - Formarea continuă certificată a cadrelor didactice se realizează prin programe de perfecţionare în domeniul psihopedagogiei tinerilor supradotaţi, capabili de performanţă înaltă, acreditate conform normativelor în vigoare şi metodologiilor validate pe plan internaţional de către organizaţiile de profil.
(Text Lege 17/2007)

	10.  Art. 21 se modifică şi va avea următorul cuprins:
Art. 21. - Formarea continuă certificată a cadrelor didactice include şi programe de perfecţionare în domeniul psihopedagogiei tinerilor capabili de performanţă înaltă.
(Comisia)
	Pentru definirea completă a cadrului formativ.


	24.
	Art. 22. - Formarea altor categorii de specialişti, psihologi, asistenţi sociali, pedagogi, psihopedagogi, se realizează prin cursuri specializate în domeniile identificării, consilierii şi psihoterapiei, managementului personal şi instituţional şi marketingului educaţional.
(Text Lege 17/2007)

	11.  Art. 22 se modifică şi va avea următorul cuprins:
Art. 22. - Formarea altor categorii de specialişti cum ar fi: psihologi, asistenţi sociali, pedagogi, psihopedagogi include cursuri specializate în domeniul identificării tinerilor capabili de performanţă înaltă al consilierii, psihoterapiei şi managementului personal al acestora.
(Comisia)
	Pentru definirea completă a cadrului formativ.



	25.
	Art. 23. - Diseminarea şi aprofundarea metodologiilor şi tehnologiilor educaţionale specifice pentru educarea tinerilor supradotaţi, capabili de performanţă înaltă, şi pentru înţelegerea psihologiei specifice acestui profil se vor face prin programe naţionale de formare de formatori. Aceste programe vor fi gestionate de Ministerul Educaţiei şi Cercetării şi vor utiliza atât specialişti în domeniu din ţară, cât şi specialişti din centrele internaţionale.
(Text Lege 17/2007)

	12.  Art. 23 se modifică şi va avea următorul cuprins:
Art. 23. - Ministerul Educaţiei, Cercetării şi Inovării coordonează organizarea  unor programe naţionale de formare în domeniul educaţiei  tinerilor capabili de performanţă înaltă.

(Comisia)
	Pentru un plus de conciziune.

	26.
	4. CAP. V -    Instruirea diferenţiată
(Text OUG nr. 141/2008)
	13. Titlul capitolului V se modifică şi va avea următorul cuprins:
CAP. V -        Instruirea diferenţiată a tinerilor  capabili de performanţă înaltă
(Comisia)
	Din dorinţa de a se defini cu exactitate capitolul.

	27.
	5. Art. 24. -     Instruirea diferenţiată a tinerilor supradotaţi, capabili de performanţe înalte, este coordonată metodologic de Centrul Naţional pentru Curriculum şi Evaluare în Învăţământul Preuniversitar, organ de specialitate cu personalitate juridică în subordinea Ministerului Educaţiei, Cercetării şi Tineretului.
(Text OUG nr. 141/2008)

	14. Art. 24 se modifică şi va avea următorul cuprins:
Art. 24.  - (1) Instruirea diferenţiată a tinerilor capabili de performanţă înaltă este coordonată metodologic de Centrul Naţional de Excelenţă, organ de specialitate cu personalitate juridică în subordinea Ministerului Educaţiei, Cercetării şi Inovării.
(2) Centrul Naţional de Excelenţă este înfiinţat în scopul identificării, pregătirii, stimulării şi valorificării potenţialului tinerilor capabili de performanţă înaltă.
(Comisia)
	Se are în intenţie schimbarea denumirii centrului.
Pentru sublinierea scopului pentru care centrul este înfiinţat.

	27.
	6. Art. 25. - În domeniul instruirii diferenţiate a tinerilor supradotaţi, capabili de performanţă înaltă, Centrului Naţional pentru Curriculum şi Evaluare în Învăţământul Preuniversitar îi revin următoarele atribuţii:
a) elaborarea şi aplicarea de strategii şi politici pentru selecţia, pregătirea şi susţinerea tinerilor şi a cadrelor didactice în activităţi de performanţă înaltă;
    b) realizarea de programe şcolare-pilot şi trasee curriculare diferenţiate, destinate introducerii metodologiilor de lucru specifice educaţiei tinerilor supradotaţi, capabili de performanţă înaltă;
 c) adaptarea normelor, standardelor curriculare şi metodologiilor psihopedagogice internaţionale la specificul problematicii naţionale;
    d) colaborarea cu instituţiile de învăţământ superior, cu departamentele de pregătire a personalului didactic, în vederea realizării unor programe de pregătire a specialiştilor în metodologiile de predare specifice educaţiei tinerilor supradotaţi, capabili de performanţă înaltă;
    e) propune Ministerului Educaţiei, Cercetării şi Tineretului politici privind organizarea şi desfăşurarea activităţilor de selecţionare şi pregătire a loturilor olimpice lărgite şi restrânse, participante la Olimpiadele Internaţionale/Concursurile Internaţionale, pe discipline de studiu;
 f) pregătirea şi promovarea unui suport informaţional privind educaţia diferenţiată a tinerilor supradotaţi şi participarea la acţiuni de informare referitoare la educaţia diferenţiată a tinerilor supradotaţi, capabili de performanţă înaltă;

g) selecţionarea, în condiţiile legii, a unor colaboratori pentru realizarea obiectivelor propuse.
(Text OUG nr. 141/2008)

	15.  Art. 25 se modifică şi va avea următorul cuprins:

Art. 25. – Text nemodificat.
a) elaborarea şi aplicarea de strategii şi politici pentru selecţia, pregătirea, stimularea şi susţinerea tinerilor şi a cadrelor didactice în activităţi de performanţă înaltă;
 b) coordonează realizarea de trasee curriculare diferenţiate şi a strategiilor didactice specifice educaţiei tinerilor capabili de performanţă înaltă;
    c) elaborarea de liste orientative de resurse informaţionale în scopul aplicării programelor de educaţie diferenţiată a tinerilor capabili de performanţă înaltă;

d) text nemodificat
e) coordonează metodologic activitatea centrelor de excelenţă judeţene /al municipiului  Bucureşti.
f) pregătirea şi promovarea unui suport informaţional privind educaţia diferenţiată a tinerilor supradotaţi şi participarea la acţiuni de informare referitoare la educaţia diferenţiată a tinerilor capabili de performanţă înaltă;

g) elaborarea regulamentelor de organizare şi funcţionare a centrelor de excelenţă judeţene/ al municipiului  Bucureşti.  
(Comisia)

	Pentru detalierea atribuţiilor centrului.



	28.
	7. Art. 26. –     (1) La nivel judeţean, instruirea diferenţiată a tinerilor supradotaţi, capabili de performanţă înaltă, este coordonată de inspectoratul şcolar judeţean/al municipiului Bucureşti.
    (2) Instruirea diferenţiată a tinerilor supradotaţi, capabili de performanţă înaltă, se desfăşoară în unităţi de învăţământ, stabilite de inspectoratul şcolar judeţean/al municipiului Bucureşti, finanţarea făcându-se de la bugetul local.

    (3) Metodologia de organizare şi desfăşurare a instruirii diferenţiate la nivel judeţean se aprobă prin ordin al ministrului educaţiei, cercetării şi tineretului.
(Text OUG nr. 141/2008)

	16.  Art. 26 se modifică şi va avea următorul cuprins:

Art. 26. – (1) Inspectoratele şcolare judeţene/al municipiului Bucureşti înfiinţează centre de excelenţă judeţene/ al municipiului Bucureşti conform unei metodologii elaborate de Centrul Naţional de Excelenţă.

(2) La nivel judeţean, instruirea diferenţiată a tinerilor capabili de performanţă înaltă se realizează în unităţi de învăţământ sub coordonarea centrelor de excelenţă judeţene /al municipiului  Bucureşti, finanţarea făcându-se de la bugetul local.
(3) Metodologia de organizare şi desfăşurare a instruirii diferenţiate la nivel judeţean se aprobă prin ordin al ministrului educaţiei, cercetării şi inovării.
(Comisia)
	Se doreşte modificarea nivelului de subordonare a centrelor teritoriale

	29.
	8. Art. 27. –    Ministerul Educaţiei, Cercetării şi Tineretului poate aloca, din bugetul propriu, fonduri pentru programe de instruire diferenţiată ale Centrului Naţional pentru Curriculum şi Evaluare în Învăţământul Preuniversitar şi ale inspectoratelor şcolare judeţene, respectiv ale Inspectoratului Şcolar al Municipiului Bucureşti.
(Text OUG nr. 141/2008)

	17. Art. 27 se modifică şi va avea următorul cuprins:
Art. 27. –    Ministerul Educaţiei, Cercetării şi Inovării  poate aloca, din bugetul propriu, fonduri pentru programe de instruire diferenţiată ale Centrului Naţional de Excelenţă şi ale inspectoratelor şcolare judeţene, respectiv ale Inspectoratului Şcolar al Municipiului Bucureşti.
(Comisia)
	Pentru respectarea actualei nomenclaturi instituţionale.

	30.
	9. Capitolul VI, cuprinzând articolele 28-37, se abrogă.
	Se abrogă
(Comisia)
	

	
	
	18. În cuprinsul Legii 17/2007 sintagma “Centrul Naţional de Instruire Diferenţiată” se înlocuieşte cu sintagma „Centrul Naţional de Excelenţă”.
(Comisia)

	Pentru acordarea unui plus de prestigiu titulaturii instituţiei.

	31.
	
	19. În titlul Legii 17/2007 şi al OUG nr. 141/2008, cât şi în cuprinsul acestora, sintagma „supradotaţi” se elimină.
(Comisia)
	Pentru asigurarea concordanţei între textul legii şi domeniul legiferat.

	32.
	Art. II - Legea nr. 17/2007 privind educaţia tinerilor supradotaţi, capabili de performanţă înaltă, publicată în Monitorul Oficial al României, Partea I nr 43 din 19 ianuarie 2007, cu modificările şi completările aduse prin prezenta ordonanţă de urgenţă se va republica, dându-se textelor o nouă numerotare.
	Text nemodificat

